În ceea ce privește programele complexe încadrate ca program minimal, care au avut ca parte constitutivă investiții, menționez:

**2015** – 1. - În cadrul secției Microrezervație s-a reușit implementarea programului ”Școala de echitație” prin realizarea de investiții: construire de grajduri moderne pentru cabaline, construire unui manej, ce au dus la crearea unui mediu benefic în vederea organizării de cursuri de echitație atât pentru copii, cât și pentru adulți. În prezent, activitatea pavilionului de echitație este asigurata de un antrenor și doi îngrijitori animale.

2. – în cadrul secției Delfinariu s-a realizat ”îmbunătățirea condițiilor de habitat la Delfinariu Constanța”, ce a constat în atagerea de fonduri europene - Proiect “DELPHI”, cod proiect 2(4i) – 3.1- 9, cod MIS-ETC. 566, cofinanțat din fonduri în cadrul Programului Operațional de Cooperare Transfrontaliera Romania Bulgaria., realizându-se o stație numită ”Life support system”ce constă în instalarea unui sistem modern de filtrare, în filtre capsulate cu spălare inversă, a unor spumatoare proteice prevăzute cu con generator de ozon și a unor lămpi de ultraviolete, ultimele două cu rol în dezinfecția apei. Acest sistem este unul dinte cele mai moderne, compacte și automatizate. În cadrul proiectului a fost dotat cabinetului medical cu aparatură medicală în vederea eficientizării activității medicale veterinare. Derularea proiectului DELPHI, în 2013–2015, a permis prin obiectivele sale, demararea şi susţinerea unei campanii publicitare şi realizarea unui film documentar privind instituția muzeală CMSN–Constanța, oferta sa educațională și de interes turistic, cu accent pe ceea ce oferă astăzi secţia Delfinariu.

**2016** – 1. - s-a realizat o investiție numită parc tematic ”Istoria Terrei”, ca element constitutiv al programului educațional privind evoluția biotei pe Terra. Machetele sunt construite din polistiren îmbrăcate în plaster, colorate cu vopsele speciale ce imită culorile naturale. Expoziția are impact asupra publicului vizitator și promovează conceptul de educație non-formală. Împreună cu bannerele și panourile din interiorul delfinariului, se crează premizele unui mesaj educativ – după părerea mea extrem de important și prea puțin prezent în muzeele de Șiințe ale Naturii - de transmitere a nivelului actual atins de știință în ceea ce privește geneza și evoluția biotei pe Terra, cu precădere în ceea ce privește drumul multimilenar al transformării adaptative a unor erbivore terestre în cetaceele de azi.

2. Programul ”Condiții de habitat pentru mamiferele marine la delfinariu”, a permis prin mai multe investiții îmbunătățirea structurală a bazinelor și incintelor D1, D2 și D3 pentru a oferi condiții progresiv îmbunătățite atât pentru rezidenți cât și pentru personal și vizitatori. S-a putut realiza o cooperare științifică care a generat o expoziție cu lei de mare, bine primită de public, ce a constituit un mijloc de formare a noilor antrenori în direcția îmbogățirii patrimoniului viu, cu noi specii de pinipede.

3. - La finele anului 2016, în cadrul secției Microrezervație, a fost realizat obiectivul de investiție „Amenajare sector patrimoniu viu Microrezervație – Baby zoo” compus din pavilion parter cu structura ușoara de lemn și zonă de expunere, amenajată cu țarcuri exterioare pentru diverse specii de animale. În urma acestei investiții, Complexul Muzeal de Științe ale Naturii Constanța împreună cu Centrul Local Constanța “Cercetașii Marini” au realizat activități de interes comun prin stimularea implicării voluntare a copiilor, valorizarea potențialului individual și de grup și realizarea de lecții non-formale specifice. Această activitate a fost completată printr-o colaborare cu asociația ”Pentru viitor”, a unui parc stimulativ pentru copii numit „Intelect Parc”, în care jocuri ale copilăriei sunt prezentate la dimensiuni gigantice, stimulând diferit și inedit percepția volumetrică a acestora.

**2017** – 1. – s-a realizat proiectul ”Amenajare peisagistică Microrezervație”, ce a presupus integrarea unei suprafețe de 6000 mp în parcul dendrologic al microrezervației prin plantări de arbori și arbuști cu specific dobrogean. Aceasta a implicat sistematizarea terenului, crearea de noi spații verzi, împădurirea zonei, amenajare unei zone lacustre, amplasarea unui foișor de lemn, execuția unui adăpost de animale și popularea acestuia, precum și crearea unor alei pavate. Această investiție a avut ca rezultat extinderea și amenajarea laturii Sud Vestice a Microrezervației cu un nou concept de organizare, pe baze științifice, fără însă a se diminua valențele sale estetice. Se pune la dispoziția publicului o zonă de agrement, dar și de instruire, de aplicații didactice pentru învățământul de profil biologic prin crearea unor spații verzi dedicate regiuni geografice Dobrogea.